1906. gada Francijas Grand Prix

1906. gada Francijas Grand Prix bija pirmā Grand Prix izcīņa automobiļiem. Tā notika 1906. gada 26. un 27. jūnijā netālu no Lemānas, Francijā.

Katrā sacensību dienā katrs braucējs veica sešus 103,18 km garos apļus, kopumā veicot 1238,16 km. Distanci veicot vairāk nekā 12 stundās, par pirmo Grand Prix uzvarētāju kļuva Renault pārstāvošais ungārs Ferencs Siss. Otrajā vietā ierindojās FIAT pārstāvošais itālis Felise Nacāro, trešajā — Clément-Bayard pārstāvošais francūzis Albērs Klemāns.

1906. gads sportā
Francijas Grand Prix